J E G Y Z Ő K Ö N Y V  

Készült: 2014. január 21-én az Önkormányzati Hivatal tanácstermében a Képviselő-testület  nyilvános ülésén.

Jelen vannak: Németh László polgármester

                       Milon László



Kovács Lászlóné


Varga Attila
                       Boskóné Dr Tabányi Annamária aljegyző



             

Németh László polgármester: Köszönti a megjelenteket, megállapítja, hogy a képviselő-testület határozatképes, mert 5 főből 4 fő megjelent. Megnyitja az ülést 9 órakor. Javaslatot tesz az ülés napirendjére az alábbiak szerint.
Napirend
1./ 2014. évi munkaterv elfogadása
Előadó: polgármester

2./ Egyéb ügyek

Előadó:polgármester
A Képviselő-testület az ismertetett napirendet 4 igen szavazattal elfogadta és az alábbi határozatot hozta:

Kunpeszér Község Önkormányzat Képviselő-testületének
1/2014.(I.21.) határozata
Napirend elfogadása

Kunpeszér Községi Önkormányzat Képviselő-testülete 2014. január 21. napján megtartott ülésének napirendjét a következők szerint határozza meg:
1./ 2014. évi munkaterv elfogadása
Előadó: polgármester
2./ Egyéb ügyek

Előadó:polgármester

I.Napirendi pont tárgyalása

1./ 2014. évi munkaterv elfogadása
Előadó: polgármester
(Írásos előterjesztés a jkv. 1. számú melléklete)
A polgármester ismerteti az írásos előterjesztésben foglaltakat. Javasolja 2014. évi munkaterv elfogadását. 
A Képviselő-testület 4 igen szavazattal az alábbi határozatot hozta:

Kunpeszér Község Önkormányzat Képviselő-testületének
2/2014.(I.21.) határozata
Kunpeszér Községi Önkormányzat Képviselő-testülete –jelen határozat mellékletét képező-2014.évi munkatervét elfogadja.

Felelős:polgármester

Határidő:azonnal
II.Napirendi pont tárgyalása

Egyéb ügyek

Előadó:polgármester

Németh László polgármester elmondja, hogy a képviselő-testület minden év januárjában felülvizsgálja az önkormányzati tulajdonú ingatlanok bérleti díjait. A bérleti díjakat a hivatalos infláció mértékének megfelelő összeggel emeltük meg a 2013. év folyamán. Tekintettel arra, hogy az infláció a 2013-as évben 1, 7 % -ot tett ki, nem látja értelmét a bérleti díjak emelésének. Javasolja, hogy 2014-ben ne kerüljenek emelésre a bérleti díjak.
A Képviselő-testület  4 igen szavazattal az alábbi határozatot hozta:

Kunpeszér Község Önkormányzat Képviselő-testületének
3/2014.(I.21.) határozata

Önkormányzati tulajdonú ingatlanok

 bérleti díjának felülvizsgálata

Kunpeszér Községi Önkormányzat Képviselő-testülete úgy határoz, hogy az önkormányzati tulajdonú ingatlanok bérleti díját a 2014-es évben nem emeli meg az infláció csekély mértékére tekintettel.

Felelős: polgármester


Határidő: azonnal

Németh László polgármester elmondja, hogy 
-a könyvtárban számítógépes tanfolyam indult volna, de nem tudjuk fűteni az épületet. Jeleztük a problémát a Megyei Könyvtár Igazgatójának, kérve segítségét pl. fűtéskorszerűsítési pályázat benyújtásához.
- Kunadacs Önkormányzatának képviselő-testületével 2014. február 13-án 16 órakor tartanánk meg a költségvetést elfogadó közös-testületi ülést.

- a Kunpeszéri Általános Iskola intézményvezetője jelezte, hogy egy ellenőrzés során az iskolai könyvtárt vizsgálják. Tekintettel arra, hogy nincs a iskola és az Önkormányzat között írásbeli megállapodás arra, hogy az iskola a községi könyvtárat iskolai könyvtárként használja – de ténylegesen az biztosítva van - javasolja határozat meghozatalát annak biztosításáról.

A Képviselő-testület  4 igen szavazattal az alábbi határozatot hozta:

Kunpeszér Község Önkormányzat Képviselő-testületének
4/2014.(I.21.) határozata

A községi könyvtárban iskolai könyvtár

biztosításáról
1. Kunpeszér Község Önkormányzata 2013. január 1-vel a lakosság ellátásra a muzeális intézményekről, a nyilvános könyvtári ellátásról és a közművelődésről szóló 1197. évi CXL. tv. módosításáról szóló  2012. évi CLII. törvény 64.§ (2) bekezdés b) illetve a 66. § h) pontjában foglaltak alapján a könyvtárellátási szolgáltatás nyújtására megállapodást kötött  a Bács-Kiskun Megyei Katona József könyvtárral.

A megállapodás 4. pontja kiemelt célcsoportként kezeli a gyermekeket a közösségi szolgáltatások címzettei körében.

2. Kunpeszér Községi Önkormányzat Képviselő-testülete úgy dönt, hogy  a Községi Művelődési Házban található nyilvános könyvtári szolgáltató helyen (6096 Kunpeszér, Béke utca 2.) – összhangban a megyei könyvtár célkitűzéseivel- helyben biztosítja a gyermek és ifjúsági korosztály kulturális, művelődési lehetőségeinek feltételeit.

3. Kunpeszér Község Önkormányzat 15/2004. (IX.16.) számú rendelete „Az önkormányzat közművelődési feladatairól”  5.§ (1)-(2)  bekezdése értelmében a közművelődési feladatok megvalósítását Kunpeszér Község Önkormányzata saját fenntartású művelődési ház típusú intézményben látja el. A Közösségi Színtér épületében biztosítja az általános iskolai könyvtári, valamint nyilvános könyvtári és teleházas szolgáltatásokat.
Felelős:Képviselő-testület

Határidő:azonnal
Mivel az ülésnek több napirendje, kérdés és hozzászólás nem volt, a polgármester azt 9 óra 30 perckor bezárta.

K.m.f.


Németh László                            

       Boskóné Dr. Tabányi Annamária


polgármester                                  

               
aljegyző
